Akhmim

**Akhmim** (alternativ staving *Akhmeem*; arabisk: اخميم, *Akhmīm*; koptisk: ⳉⲙⲓⲙ) er en egyptisk by ved Nilens østre bredd, nordøst for byen Sohag, i guvernementet Sohag. Antikkens grekere referert til byen som Khemmis (gammelgresk: Χέμμις) og Panopolis (gammelgresk: Πανὸς πόλις og Πανόπολις). Akhmim ble kalt Ipu eller Khent-Menu av de gamle egyptere, og var hovedbyen i nomen Min. Akhmim er kjent for oldtidens nekropol og for et tempel bygd av Ay, Tutankhamons etterfølger. Ifølge Plutark var det her man først hørte om Osiris' død. Dagens innbyggertall er på cirka 157 938 innbyggere per 2023.

## Historie

Akhmim var kjent i oldtidens Egypt som Ipu, Apu (ifølge den tyske egyptologen Heinrich Karl Brugsch er navnet knyttet til den nærliggende landsbyen Kafr Abou) eller Khent-min. Det var hovedstaden i den niende nomen i Øvre Egypt.

Byen er en foreslått hjemby for Juja, en myndighetsperson for faraoene Thutmose IV og Amenhotep III. Juja fikk datteren Tiye[ som ble dronning til farao Amenhotep III.

Oldtidens egyptiske gud Min, ofte representert i mannlig form, vist med en erigert penis (som grekerne identifiserte med Pan) ble her tilbedt som «den sterke Horus». Den greske historikeren Herodotos nevner tempelet dedikert til Persevs og hevder at Khemmis var bemerkelsesverdig for å være heltens fødested, der feiringer og leker ble holdt til hans ære på grekernes måte; hvor det ble gitt premier. En del av aktivitetene var å latre opp stolper foran guden Min.

Min var en særskilt guddom for ørkenrutene øst for Egypt, og stammene som drev handel har sannsynligvis samlet seg til hans festivaler for forretninger og fornøyelser i Koptos, tilsvarer dagens Qift (som egentlig var nær Neapolis) enda mer enn ved Akhmim. Herodotos forvekslet kanskje Koptos med Khemmis. Strabon nevner veving av lin og steinskjæring som oldtidsindustriene i Panopolis, og det er ikke helt tilfeldig at gravstedet i Akhmim er en av fremste kildene til å forstå de vakre tekstilene fra romersk og kristen tid, som er hentet fra Egypt.

I den kristne koptiske tiden ble Akhmim skrevet på koptisk som ϣⲙⲓⲛ/ⲭⲙⲓⲛ/ⲭⲙⲓⲙ *Shmin/Kmin/Kmim*, men ble sannsynligvis uttalt lokalt i retningen som *Khmin* eller *Khmim*. Det var mange klostre i denne regionen fra tidlig kristendom.

Den koptiske munken Pachomios (ca. 292–348) grunnla et kloster kjent som Tkahshmin i området. Den koptiske kirkelederen Shenoute (348–466) var en munk ved Athribis nær Akhmim. Noen år tidligere hadde Nestorius, den eksilerte eks-patriarken av Konstantinopel, døde i høy alder i nabolaget Akhmim. Nonnos, den greske poeten, ble født i Panopolis på slutten av 300-tallet. Biskpen i Panopolis, en underbiskop av Antinopolis (Antinoë) i den romerske provinsen Thebais Prima, er inkludert i den katolske kirkes liste over titulære seter (som ikke lenger i funksjon). Blant biskopene av Panopolis nevner den franske kirkehistorikeren Michel Le Quien Arius (venn av den nevnte Pachomios) som hadde bygget tre klostre i byen, Sabinus og Menas. Utgravninger ved Akhmim har avslørt en rekke kristne manuskripter, blant dem fragmenter av *[[Enoks bok]]*, av evangeliet og av *[[Peters apokalypse]]*, tekster fra konsilet i Efesos, så vel som en rekke andre kristne inskripsjoner.

På 1200-tallet e.Kr. sto det fortsatt et meget imponerende tempel i Akhmim. I dag gjenstår lite av fortidens storstilte bygninger. Ingenting er igjen av byen, templene ble nesten fullstendig demontert, og materialet ble gjenbrukt i senmiddelalderen. De omfattende gravstedene til oldtidens Akhmim er ennå ikke fullt ut utforsket. Det ødelagte hjørnet av et tempel fra gresk-romersk tid med kolossale statuer av Ramses II og Meritamen ble oppdaget i 1981.

Den franske okkultisten Jacques Collin de Plancy skrev om Akhmim i 1818 i sin bok, *Dictionnaire Infernal* (om demonologi), at byen «tidligere hadde rykte for å være boligen til de største magikerne. Paul Lucas snakker, i sin andre reise, om den fantastiske slangen til Akhmin, som muslimer ærer som en engel, og som kristne tror er demonen Asmodeus.»

## Referanser


## Litteratur
*Henri, Leclercq (1907): [«Akhmin»](https://en.wikisource.org/wiki/Catholic_Encyclopedia_(1913)/Akhmin), Herbermann, Charles, red.: *Catholic Encyclopedia*. Bind 1. New York: Robert Appleton Company.
* Falling Rain Genomics, Inc.: «Geographical information on Akhmim, Egypt». Arkivert fra originalen 27. mars 2008. 

## Eksterne lenker
* 
* Mer om Akhmims martyrer - *Saint Takla Haymanout Church, Egypt*
* Referanser til Akhmim i koptisk litteratur - *Coptic Scriptorium database*